ભાવ અને ભકિતથી શ્રી ગણપતિદાદાનું નામ પૂકારનાર ઉપર શ્રી ગણપતિદાદા અસમ કૃપાનો વરસાદ વરસાવે છે. સંખ્યાબંધ દુઃખી માણસોનાં સંકટ વિધ્નો હરી લેનાર છે. જેનું જગતમાં કોઇ નથી, એના હાથ પકડી એના ભવ રોગનું શમન કરનાર શ્રી ગણપતિદાદાનું અતિ ભવ્યાતિભવ્ય સ્વરૂપ છે. આ ગામ અને મંદિરની પવિત્ર ધરતીમાં પગ મુકતાની સાથે જ હૈયું ગદગદ બની જાય છે. એટલું જ નહિ પણ હૃદય અંનત શ્રધ્ધાથી ભરાઇ જાય છે. શ્રી ગણપતિદાદાનું સ્વરૂપ એટલું સૌમ્ય અને તેજસ્વી છે કે જોતાં જ દર્શનાર્થીઓના મનમાં ભાવનાની ભરતી ચઢે છે.